പ്രതിഷേധം ശക്തമാക്കാനൊരുങ്ങി സര്ക്കാര് ഡോക്ടര്മാര് നവംബര് 1 മുതല് അനിശ്ചിതകാല നില്പ്പ് സമരം തിരുവനന്തപുരം: ശമ്ബളവും ആനുകൂല്യങ്ങളും വെട്ടിക്കുറച്ചതില് പ്രതിഷേധിച്ചുള്ള സമരം ശക്തമാക്കാന് തീരുമാനിച്ച് സര്ക്കാര് ഡോക്ടര്മാര് government doctors. നവംബര് ഒന്ന് മുതല് സെക്രട്ടേറിയറ്റിന് മുന്നില് അനിശ്ചിതകാല നില്പ്പ് സമരം നടത്താനാണ് സര്ക്കാര് ഡോക്ടര്മാരുടെ സംഘടനയായ കെജിഎംഒഎയുടെ kgmoa തീരുമാനം. നവംബര് 16ന് കൂട്ട അവധിയെടുത്ത് ജോലിയില് നിന്ന് വിട്ടുനില്ക്കാനും തീരുമാനമായി. അതേസമയം, നേരത്തെ പ്രഖ്യാപിച്ച അനിശ്ചിതകാല നിസ്സഹകരണ സമരം നാളെ മുതല് തുടങ്ങും. ഓണ്ലൈന് ചികിത്സാ പ്ലാറ്റ്ഫോമായ ഇ സഞ്ജീവനി, ഓണ്ലൈന് പരിശീലന പരിപാടികള്, യോഗങ്ങള് എന്നിവ ബഹിഷ്കരിച്ചാണ് നിസ്സഹകരണ സമരത്തിന്റെ തുടക്കം. ഒക്ടോബര് 15 മുതല് വി.ഐ.പി ഡ്യൂട്ടികള് ബഹിഷ്കരിക്കുന്നതടക്കം നിസഹകരണ സമരം പൂര്ണതോതില് വ്യാപിപ്പിക്കും. എന്ട്രി കേഡറിലെ ശമ്ബളം വെട്ടിക്കുറച്ചത്, റേഷ്യോ പ്രമോഷന് നിര്ത്തലാക്കിയത്, പേഴ്സനല് പേ നിര്ത്തലാക്കിയത്, റിസ്ക് അലവന്സ് അനുവദിക്കാത്തത് എന്നിവയിലാണ് ഡോക്ടര്മാരുടെ പ്രതിഷേധം. എന്ട്രി കേഡറില് സര്വ്വീസില് പ്രവേശിക്കുന്ന ഡോക്ടര്ക്ക് മുന്പത്തേക്കാള് 9000 രൂപ കുറച്ചാണ് ലഭിക്കുന്നത്. സര്വ്വീസിലുള്ളവര്ക്ക് റേഷ്യോ പ്രമോഷന് നടപ്പാക്കിയിട്ടില്ല. കിട്ടിയിരുന്ന പേഴ്സനല് പേ നിര്ത്തലാക്കി. റിസ്ക് അലവന്സെന്ന തുടക്കം മുതലുള്ള ആവശ്യത്തിലും തീരുമാനമോ ചര്ച്ചകളോ ഇല്ല. മറ്റ് സംസ്ഥാനങ്ങളെ അപേക്ഷിച്ച് നോക്കുമ്ബോള് കൊവിഡ് പ്രതിരോധ നിരയില് തങ്ങള് നേരിടുന്നത് അവഗണനയാണെന്നാണ് പൊതുവികാരം.